钦定古今图书集成/明伦汇编/交谊典/第066卷 > 《上宰相书》前人
## 钦定古今图书集成/明伦汇编/交谊典/第066卷 > 《上宰相书》前人

天下固有良时既去而悲歌叹泣之不同，故当时则
叹，已去而泣，过时而歌。然君子居其位则耻闻之，不
在其位则耻不能言之，其为士君子之心，不忍闻之，
与闻之而不忍弃之，则一也。夫思虑可以精安危，步
骤可以负戈殳，强劲壮勇，持久有守，临事不乱，然而
良时不与，斯不得不叹。既而信不见任，智不见谋，周
“游而晚归，风雨相半，苦其精力，良时不集，而畏事之
不成，斯不得不泣。及其田园已暮，始反乡里，白头无
事，或有自疑，斯不得不歌。是其为人，皆有忧天下而
欲用其道者也，不私其身之安佚而休者也。既不私
其身，则公于悲歌者叹泣者也，而是人岂以富贵而
后天下之心哉？”蜕也歌之则已太早，“泣之则不得不
豫计，叹之则正当其时，而君子未闻。虽然，阁下及其
少壮而用之，无使后时泣歌，耻累君子，幸甚！”太元曰：
“当时则贵，已用则贱，其不可后也已矣。况当今岩无
人矣，溪无人矣，佐王活人之术，一皆以文学进。苟文
学进而君子不动心，则蜕也不知其所得罪。”